melléklet

**PÉNZESZKÖZ - ÁTADÁSI MEGÁLLAPODÁS**

Amely létrejött:

egyrészről **Gencsapáti Község Önkormányzata** (9721 Gencsapáti, Hunyadi út 229., törzskönyvi azonosító szám: ………………… adószám: ……………………képviselő: Bodorkós Ferenc polgármester) mint **Átadó** (a továbbiakban: Átadó),

másrészről **Szombathely Város Önkormányzata** (székhelye: 9700 Szombathely, Kossuth Lajos u. 1-3., törzskönyvi azonosító szám: 733656, adószám: 15733658-2-18, képviseletében: Dr. Puskás Tivadar polgármester) mint **Átvevő** (a továbbiakban: Átvevő)

együttesen a Felek között, az alulírott helyen és napon az alábbi feltételek szerint:

1. A Felek előzményként rögzítik, hogy Gencsapáti Község Önkormányzata és Perenye Község Önkormányzata 2015. szeptember 18-án kelt - az Országos Mentőszolgálat Nyugat-dunántúli Regionális Mentőszervezetéhez címzett - megkeresésében kezdeményezte Szombathely Megyei Jogú Város egészségügyi alapellátási ügyeletéhez történő csatlakozást 2015. november 1. napjával. Szombathely Megyei Jogú Város Önkormányzatának Egészségügyi Szakmai Bizottsága a 48/2015. (X.5.) ESzB. sz. határozatában egyetértett Gencsapáti és Perenye községek szombathelyi városi ügyeleti ellátásához történő csatlakozásával.
2. A Felek megállapodnak abban, hogy Gencsapáti és Perenye település háziorvosai – az Országos Mentőszolgálattal kötött külön megállapodás alapján - részt vesznek a gencsapáti, a perenyei, és a szombathelyi betegek egészségügyi alapellátási ügyeleti ellátásában az Országos Mentőszolgálat Nyugat-dunántúli Regionális Mentőszervezetének beosztása szerint.
3. A Felek megállapodnak abban, hogy az Átadó évente 1 millió Ft. összegű (2016. évben 1.085.000, - Ft összegű) ellenszolgáltatást biztosít az Átvevőnek az egészségügyi alapellátási ügyeletet ellátó felnőtt háziorvosok ügyeleti díj kiegészítésének kifizetése céljából. Az ellenszolgáltatás összegét az Átadó 2016. évben a megállapodás aláírását követő 10. napig, majd ezt követően minden év január 30. napjáig átutalja az Átvevő 10918001-00000003-25300036 számú Unicredit Banknál vezetett számlájára.
4. A Felek megállapodnak abban, hogy a 2016. évi ellenszolgáltatás összegéből kerül megtérítésre a felnőtt háziorvosok által 2015. november 1. napjától ellátott ügyeleti feladatok díj kiegészítésének összege is.
5. Az Átvevő vállalja, hogy a jelen megállapodás 3. pontjában szereplő összeget az egészségügyi alapellátási ügyeletben részt vett felnőtt háziorvos ügyeleti díj kiegészítésének megtérítésére fordítja. A díj kiegészítés kifizetése az Átvevő intézménye, a Szombathelyi Egészségügyi és Kulturális Intézmények Gazdasági Ellátó Szervezete útján történik az Országos Mentőszolgálat Nyugat-dunántúli Regionális Mentőszervezet által igazolt tényleges munkavégzés alapján a tárgyhónapot követő hónap 20. napjáig. Az Átvevő biztosítja a Szombathelyi Egészségügyi és Kulturális Intézmények Gazdasági Ellátó Szervezete számára a fedezetet „irányító szervtől kapott támogatásként”.
6. Amennyiben az Átvevő jelen megállapodásban rögzített azonosító adataiban (pl.: székhely, számlavezető bank neve, fizetési számla száma) változás lép fel, azt köteles az Átadó részére a változás bekövetkezésétől számított 8 munkanapon belül, igazolható módon bejelenteni.
7. Mindkét fél jogosult a megállapodást 6 hónapos felmondási idővel, a költségvetési év végére írásban felmondani.
8. A megállapodást a Felek határozatlan időtartamra kötik.
9. A jelen megállapodásban nem szabályozott kérdésekben a Ptk. rendelkezéseit kell alkalmazni.

A felek a jelen módosítást, mint akaratukkal mindenben megegyezőt, jóváhagyólag aláírták.

**Szombathely, 2016. január „ ”**

………………………………………….. ……………………………………………

 /: **Bodorkós Ferenc** :/ /: **Dr. Puskás Tivadar** :/

 **polgármester** **polgármester**

 az Átadó képviseletében az Átvevő képviseletében

**Záradék:**

A pénzeszköz-átadási megállapodást Szombathely Megyei Jogú Város Közgyűlése a …./2016. (I.28.) Kgy. számú határozatával, Gencsapáti Község Önkormányzata a ……………………… számú határozatával hagyta jóvá.